3

Apklausos sąlygų 2 Priedas

[bookmark: _GoBack]
LAIVO NAVIGACINĖS SISTEMOS APSAUGOS NUO GPS SIGNALŲ TRIKDYMO IR KLASTOJIMO ATSARGINIŲ DALIŲ KOMPLEKTO 
TECHNINĖ SPECIFIKACIJA
2025 m. spalio    d. Nr. 
Klaipėda

	1.
	Bendrieji reikalavimai.

	1.1.
	Laivo navigacinės sistemos apsaugos nuo GPS signalų trikdymo ir klastojimo atsarginių dalių komplektas (toliau – Atsarginės dalys) turi užtikrinti karinio laivo navigacijos tikslumą ir saugumą, efektyviai apsaugant GPS signalų priėmimą nuo trikdymo (angl. Jamming) ir klastojimo (angl. Spoofing) atakų. Atsarginės dalys turi leisti išlaikyti nenutrūkstamą ir patikimą laivo pozicijos funkcionalumą, bet kokiomis operacinėmis sąlygomis jūroje ir krante.

	1.2.
	Atsarginės dalys (jų komplektas) turi būti visiškai suderinami su esama laivo GPS navigacine sistema.

	1.3.
	Atsarginės dalys turi atitikti esamos laivo įrangos technines charakteristikas, dažnių juostas, jungčių tipus ir maitinimo reikalavimus.

	1.4.
	Tiekėjas privalo užtikrinti, kad tiekiamos Atsarginės dalys veiktų kartu su laivo esama GPS sistema be papildomų pakeitimų ar modifikacijų.

	1.5.
	Atsarginės dalys (jei tai numatyta gamintojo) turi turėti programinės įrangos atnaujinimo ir gedimų diagnostikos galimybę.

	1.6.
	Atsarginės dalys turi palaikyti pagrindinius komunikacijos protokolus (NMEA 0183, RTCM) ir užtikrinti suderinamumą su laivo navigacijos sistemomis.

	1.7.
	Visos atsarginės dalys turi būti naujos, nenaudotos, nerestauruotos.

	1.8.
	Perkančioji organizacija neleidžia tiekėjams (juridiniams asmenims) ir (arba) subrangovams (juridiniams asmenims) būti iš Rusijos Federacijos, Baltarusijos Respublikos, Ukrainos teritorijų (aneksuoto Krymo ir kitų Ukrainos Vyriausybės nekontroliuojamų teritorijų), Moldovos Respublikos Vyriausybės nekontroliuojamos Padniestrės teritorijos, Sakartvelo Vyriausybės nekontroliuojamų Abchazijos ir Pietų Osetijos teritorijų ir Kinijos Liaudies Respublikos (išskyrus atskirą Taivano muitų teritoriją, įskaitant Penghu, Kinmen ir Matsu).

	1.9.
	Tiekėjas privalo užtikrinti, kad pagrindinės siūlomų prekių ir (arba) mazgų dalys nebus gaminamos 1.8. punkte išvardytose valstybėse ar teritorijose.

	1.10.
	Tiekėjas be kliento sutikimo negali teikti jokios informacijos trečiosioms šalims apie konkrečius sistemos nustatymus ar techninius brėžinius.

	1.11.
	Esant poreikiui, tačiau iš anksto susiderinus su užsakovu, Tiekėjui bus sudaromos sąlygos apsilankyti laive, kad vietoje įvertintų esamos laivo navigacinės sistemos konfigūraciją, fizines jungtis, įrengimo sąlygas bei integracijos ypatumus. Tokios apžiūros tikslas – surinkti techninę informaciją, reikalingą pasiūlymo parengimui ir siūlomų sprendimų suderinamumui užtikrinti.

	2.
	Laivo navigacinės sistemos apsaugos nuo GPS signalų trikdymo ir klastojimo atsarginių dalių komplekto sudėtis:

	2.1.
	1. GPS ir Gallileo globalios navigacinių palydovų sistemos (angl. GNSS) imtuvas – 1 vnt.;
2. Montavimo laikikliai, tvirtinimo elementai ir hermetizuojančios medžiagos – 1 kompl.;
3. Maitinimo kabelis – 1 vnt.;
4. Duomenų kabelių rinkinys (USB, CAN, Ethernet, Serial (DSUB HD26) – 1 kompl.;
5. GNSS signalų trikdymo ir klastojimo apsaugos sistemos antena – 1 vnt.;
6. Techninė dokumentacija: eksploatacijos, montavimo ir programinės įrangos naudojimo vadovas – 1 kompl.

	3.
	Specialieji reikalavimai.


	3.1.
	GNSS imtuvas turi turėti integruotą ne mažiau kaip 16 GB atmintį.

	3.2.
	GNSS imtuvas turi fiksuoti signalus iš kelių sistemų vienu metu, užtikrinant pozicijos tikslumą ir patikimumą, nepriklausomai nuo laivo greičio ar judėjimo krypties.

	3.3.
	GLONASS ir BeiDou palaikymas negalimas.

	3.4.
	GNSS signalų trikdymo ir klastojimo apsaugos sistemos antena turi palaikyti GPS dažnius L1 (1575.42 MHz) ir L2 (1227.6 MHz), pasižyminti aukštu signalo jautrumu (angl. High Sensitivity), užtikrinančiu signalo priėmimą ne prasčiau nei -160 dBm. 

	3.5.
	Antena turi turėti integruotą GNSS trikdžių slopinimo sistemą, užtikrinančią apsaugą nuo plataus ir siauro dažnio trikdžių (angl. Wideband and Narrowband Jamming Protection) su slopinimo efektyvumu iki 40 dB. 

	3.6.
	Įrenginys turi būti suformuotas kaip valdomos krypties antenų masyvas (angl. Controlled Reception Pattern Antenna (CRPA) su ne mažiau kaip 7 (septyniais) elementais, užtikrinančiais patikimą signalo priėmimą ir efektyvų trikdžių slopinimą dinaminėmis laivo eksploatacijos sąlygomis.

	3.7.
	Maitinimo laidas 10–28 VDC, 25 W, suderintas su laivo elektros sistema.

	3.8.
	Jungčių rinkinys atitinkantis MIL-STD standartus MIL-C-26482 ir MIL-DTL-38999 arba lygiavertiškus.                  

	4.
	Darbų atlikimo ir montavimo reikalavimai.


	4.1
	Tiekėjas atsako už visas reikalingas atsarginių dalių montavimo medžiagas ir priedus, įskaitant maitinimo ir RF kabelius su tinkamomis jungtimis, laidų apsaugas nuo mechaninių pažeidimų ir UV spindulių, sandarinimo medžiagas (tarpiklius, silikoną, hermetikus) nuo drėgmės ir korozijos, tvirtinimo laikiklius bei platformas antenos stabilumui užtikrinti, maitinimo transformatorių ar keitiklių, kabelių jungtis, sujungimo elementus, įžeminimo sistemas, vibraciją slopinančias detales ir kitas būtinas priemones, užtikrinančias, kad įranga veiktų tinkamai ir efektyviai laive jūros sąlygomis.

	4.2.
	Visi darbai turi būti atlikti pagal iš anksto suderintą grafiką su užsakovu, siekiant užtikrinti, kad viskas būtų atlikta laiku bei pagal visus kokybės standartus.

	4.3.
	Tiekėjas turi suteikti ne mažesnę nei 12 mėnesių garantiją dėl kokybės ir patikimumo. Garantija turi apimti visus atsarginių dalių montavimo darbus.

	4.4.
	Paruošiamieji darbai prieš diegimą yra Tiekėjo atsakomybė. Jis turi patikrinti laivo elektros instaliacijos būklę ir suderinamumą su įrangos reikalavimais, atlikti laivo erdvių, kuriose bus montuojama įranga, išmatavimus ir paruošimą (pvz., antgalių, laidų klojimą, skylių gręžimą). Taip pat parengti dokumentaciją, tokia kaip instaliacijos brėžiniai, laidų schemos ir montavimo planai.

	4.5.
	Tiekėjas pilnai atsako už ir įsipareigoja visiškai finansuoti visas medžiagas, įrangos priedus, montavimo medžiagas bei visus su jais susijusius darbus, įskaitant paruošiamuosius darbus, nurodytus 4.1 ir 4.4 punktuose, taip užtikrinant, kad visi šie darbai ir medžiagos būtų apmokėti tiek ištekliais ir išlaidomis, priklausančiomis Tiekėjui, be papildomų Užsakovo įsipareigojimų

	4.6.
	Tiekėjas įsipareigoja atlikti laivo navigacinės sistemos apsaugos nuo GPS signalų trikdymo ir klastojimo sistemos testavimą. Užtikrina visų kabelių ir jungčių tinkamą apsaugą nuo mechaninių pažeidimų ir drėgmės, įrengia tinkamą įžeminimą, kuris sumažina elektromagnetinių trikdžių įtaką. Atlieka sistemos integracijos testavimą su laivo navigacinėmis sistemomis.

	4.7.
	Lauke sumontuota įranga turi veikti esant stipriam lietui ar rūkui, ji turi atlaikyti iki 30 m/s vėją ir temperatūrą nuo -20ºC iki +45ºC. Taip pat turi atitikti ne žemesnę kaip IP67 apsaugos klasę pagal standartą IEC 60529 arba lygiavertišką, būti atspari druskos korozijai pagal MIL-STD-810G, 509.6 ir mechaninėms vibracijoms pagal MIL-STD-810G, 514.6 standartus arba lygiavertiškus standartus.

	4.8.
	Viduje sumontuota įranga, turi veikti esant oro temperatūrai nuo +5ºC iki +40ºC.

	4.9.
	Tiekėjas parengia ir perduoda užsakovo personalui pilną techninę dokumentaciją ir eksploatacijos instrukcijas, suteikia jeigu reikia mokymus laivo įgulos nariams, kaip naudotis sistema ir kokių veiksmų imtis trikdžių ar klastojimo atveju. Be to, sudaro aptarnavimo ir techninės priežiūros planą.

	4.10.
	Po atsarginių dalių sumontavimo, sistemos suderinimas, GNSS išbandymas darbiniame rėžime ir pridavimas užsakovui - Tiekėjo atsakomybėje.

	4.11.
	Pirkimo objektui taikomos nuostatos dėl nacionalinio saugumo reikalavimų.

